钦定古今图书集成/明伦汇编/氏族典/第401卷 > 《凌迪知万姓统谱》 > 里克
## 钦定古今图书集成/明伦汇编/氏族典/第401卷 > 《凌迪知万姓统谱》 > 里克

按《左传》闵公二年，晋侯使太子申生伐东山皋落氏。
里克谏曰：“太子奉冢祀，社稷之粢盛，以朝夕视君膳
者也。帅师专行，谋誓军旅，非太子之事也。师在制命
而已，禀命则不威，专命则不孝。君失其官，帅师不威，
将焉用之？”退见太子，太子曰：“吾其废乎？”对曰：“告之以
临民，教之以军旅，不共是惧，何故废乎？且子惧不孝，
无惧不得立。”修己而不责人，则免于难。〈注〉里克，晋大
夫。